Ο SNOOPY ΠΑΕΙ ΚΑΤΑΣΚΗΝΩΣΗ
"Μαλλιά και φροντίδα".
Τίποτα καλύτερο από τη λίμνη όταν χαράζει για γαλήνη, ηρεμία και συλλογισμό.
ΕΓΧΕΙΡΙΔΙΟ ΠΡΟΣΚΟΠΟΥ ΜΠΙΓΚΛ
Ποιο είναι το πρόβλημα, Σνούπι;
Αποφασίζεις ποιο σήμα θα κερδίσει η ομάδα σου;
Για να δω.
Να ένα. "Το Σήμα Φροντίδας Μπιγκλ.
Δείξε στο μπιγκλ σου αγάπη και προσοχή με τη φροντίδα που αξίζει".
Πίσω στη γαλήνη και την ηρεμία...
Αγνόησέ με, Τσαρλς.
Απλώς κάνω λίγη πρωινή πρόβα.
Μη χειρότερα.
Καλημέρα. Κοιμήθηκα σαν μωράκι χθες βράδυ.
Αυτή είναι η κραυγή κάποιου με άσχημο μαλλί κατασκήνωσης.
Είναι μία από τις πιο σοβαρές περιπτώσεις που έχω δει.
Δεν αντέχω! Δεν μας φτάνει που δεν έχει τηλεόραση εδώ. Και τώρα αυτό;
Δεν θεωρώ ότι είναι τόσο χάλια.
Αλλά αν σε βοηθάει, θα σου τα βουρτσίσω.
Πιάνει;
"Η πιο σημαντική πλευρά της φροντίδας μπιγκλ
είναι ο τετράποδος φίλος σου να είναι σωστά ταϊσμένος.
Να θυμάσαι, καλοταϊσμένο μπιγκλ, ευτυχισμένο μπιγκλ".
Για τέτοιο μαλλί κατασκήνωσης, πρέπει να βάλεις πιστολάκι.
Ξεκίνα!
Θέλουμε περισσότερη δύναμη!
Περισσότερη!
Έχει μόνο δύο επίπεδα!
Λοιπόν, είναι καλύτερα;
Ας επικεντρωθούμε στα θετικά.
Δεν είναι χειρότερα.
"Βεβαιώσου ότι η σκυλίσια παρέα σου
είναι ήρεμη κι ευτυχισμένη.
Ο καλλωπισμός έχει σημασία. Περιλαμβάνει φροντίδα μαλλιών και γούνας.
Περιποίηση νυχιών.
Και φυσικά βούρτσισμα δοντιών.
Αλλά τίποτα από αυτά
δεν είναι πιο σημαντικό από ένα αφρόλουτρο,
το αγαπημένο κάθε σκύλου".
Δοκίμασες με άλλη βούρτσα;
- Δοκίμασες με κρύο αέρα; - Με ζεστό;
Γιατί δεν βουτάς στη λίμνη;
Γιατί δεν πας εσύ να βουτήξεις στη λίμνη;
Ήταν μια ειλικρινής πρόταση.
Βασικά είναι καλή ιδέα.
Ευχαριστώ, μπουμπουλίνε μου.
Δεν είμαι ο μπουμπουλίνος της.
Αντίο, μαλλί κατασκήνωσης!
Τι εννοείτε ότι έχει πολύ κύμα για κολύμπι;
Ακόμα και η φύση συνωμοτεί εναντίον μου.
Πρόσεξα το δίλημμά σου, Σάλι.
Αν έρθεις στην αίθουσα αναψυχής, ίσως έχω τη λύση.
Βρήκα αυτό το μπαούλο με στολές.
Ίσως υπάρχει κάτι που θα βοηθήσει.
Δοκίμασε αυτήν.
Πολύ αξιοπρεπές.
Ένσταση αποδεκτή.
Δοκίμασε αυτήν.
Φοβάμαι πως δημιουργεί την προσδοκία ότι θα είμαι αστεία.
Ίσως η λύση να μην είναι μια περούκα.
Νιώθω ότι θα 'πρεπε να πάω σε ροντέο μ' αυτό.
Δεν υπάρχει ελπίδα!
Κι εσύ κρύβεσαι, Σνούπι;
Καλά φαντάστηκα ότι θα σε έβρισκα εδώ. Πώς είσαι;
Εσύ πώς λες;
Γιατί είναι τόσο σοβαρό; Έχεις μαλλί κατασκήνωσης. Και τι έγινε;
Δεν θα μείνουμε εδώ για πάντα.
Είναι κρίμα να κρύβεσαι για κάτι τέτοιο.
Εύκολο να το λες. Δεν έχεις εσύ τέτοιο μαλλί.
Ισχύει. Όμως, ίσως πρέπει να δεις αυτό.
Μαλλί κατασκήνωσης, από δω το μαλλί καπέλου.
Γέλα αν θες. Δεν με πειράζει.
Να φύγουμε από δω και να χαρούμε τη μέρα;
"Μπορείς να γίνεις Πρόσκοπος Μπιγκλ; Πλοήγηση στη φύση.
Για να γίνεις Πρόσκοπος Μπιγκλ, πρέπει να γίνεις ιχνηλάτης.
Βασίσου στο περιβάλλον για να βρεις τον δρόμο σου".
Πού είναι ο χάρτης σου; Πώς ξέρεις πού πάμε χωρίς χάρτη;
"Για να προσανατολιστείς, σκαρφάλωσε σε ένα ψηλό σημείο".
Δεν προτιμάς κάτι ψηλότερο;
"Ο αέρας ίσως σε οδηγήσει".
Επιτέλους, διάλειμμα. Κοράκιασα.
Στάσου!
"Όταν όλα αποτύχουν, μπορείς να φτιάξεις πυξίδα με λίγο νερό,
ένα φύλλο και μια βελόνα".
Πρέπει να μαγνητίσεις τη βελόνα.
"Σαν Πρόσκοπος Μπιγκλ, χρησιμοποίησε το μυαλό σου
και ενίοτε τη μύτη σου.
Σίγουρα θα βρεις αυτό που ψάχνεις".
Σνούπι, σε παρεξηγήσαμε.
Ίσως είναι θαμμένος θησαυρός.
Μάλλον ο αρχηγός κι η ομάδα του
ψάχνουν πού να βάλουν τη σημαία τους.
Αναρωτιέσαι πώς θα ήταν να είχες κανονικό σκύλο,
που να κάθεται και να γυρίζει ανάσκελα;
Συνέχεια.
"Ο πυρετός του χρυσού".
Ναι! Το ετήσιο κυνήγι θησαυρού για χρυσό.
Τι είναι αυτό;
Οι ομαδάρχες κρύβουν πέτρες βαμμένες χρυσές.
Η ομάδα που θα βρει τις πιο πολλές κερδίζει.
- Σαν κυνήγι πασχαλινού αβγού; - Εκείνο το κυνήγι δεν έχει νικητή.
Μίλησες σαν κάποιος που δεν έχει κερδίσει ποτέ.
Έλα μαζί μου, Λάινους, και θα σου φέρω όσο χρυσάφι λαχταράς.
Έχω σύστημα για να βρούμε τον πιο πολύ χρυσό.
Κι εγώ. Βλέπεις κάτι χρυσό, το μαζεύεις.
Μάρσι, δεν το πιστεύω ότι δεν θα συμμετάσχεις.
Καλά θα περάσω. Έχω ένα βιβλίο για το Κλόνταϊκ. Ανυπομονώ να το διαβάσω.
Για το ποιο;
Το Κλόνταϊκ, κύριε.
Διάσημο για τον πυρετό του χρυσού στη λωρίδα Αλάσκα και Γιούκον.
Λωρίδα;
Δεν καταλαβαίνω τι σχέση έχουν οι λωρίδες.
"Λίγοι θα μάντευαν ότι τα πρώτα κομμάτια χρυσού στο Κλόνταϊκ
θα πυροδοτούσαν μια μανία που θα αιχμαλώτιζε τη φαντασία
δεκάδων χιλιάδων χρυσοθήρων".
Συναρπαστικό.
Δεν νομίζω ότι θα βρεις χρυσό σε χαρτί.
Είναι χάρτης της κατασκήνωσης.
Θα τον χωρίσω σε κάναβο.
Θα ψάχνουμε με τη σειρά και θα σβήνουμε όσα τελειώνουμε.
Ακούγεται σαν εργασία.
Νιώθω την ανάγκη να τονίσω ότι είναι πυρετός του χρυσού,
όχι της ξεκούρασης.
Χαλάρωσε.
Ξέρω ήδη πού θα είναι όλος ο χρυσός.
Κάθε χρόνο, οι ομαδάρχες τον κρύβουν στα ίδια σημεία.
Σε ένα κούφιο δέντρο ή σε έναν σωρό από κλαδιά.
Αυτό ακούγεται σαν ζαβολιά.
Προτιμώ να το θεωρώ προβάδισμα.
Είναι όλα τα αυγά σοκολατένια ή υπάρχουν και ζελεδάκια;
Έχουν σοκολάτες με κρεμώδη γέμιση; Τις λατρεύω.
Σάλι, σου είπα πως δεν είναι κυνήγι πασχαλινών αυγών.
Ψάχνουμε για χρυσό.
Σαν τα κέρματα σοκολάτας με το χρυσό περιτύλιγμα;
Κι αυτά μ' αρέσουν.
"Όταν μαθεύτηκε ότι υπήρχε χρυσός
στην ερημιά στα βορειοδυτικά,
χρυσοθήρες απ' όλη τη χώρα έκαναν σχέδια αναζητώντας την τύχη τους".
Ξεκινάμε. Κρυψώνα νούμερο ένα. Παλιά κι αξιόπιστη.
Τι; Τι έγινε;
Θα την άλλαξαν οι ομαδάρχες.
Πώς τόλμησαν να το κάνουν κανονική δοκιμασία;
"Βλέποντας άλλους να πλουτίζουν,
οι καρδιές όσων έβλεπαν γέμισαν με ζήλια.
Ήταν το ξεκίνημα αυτού που ονομάστηκε 'πυρετός του χρυσού'".
Μέχρι τώρα, δεν φαίνεται να πιάνει το σύστημά σου.
Διαφωνώ. Μας δείχνει όλα τα μέρη όπου δεν υπάρχει χρυσός.
Θα σου πω εγώ πού δεν υπάρχει. Στα χέρια μας.
Εντάξει. Νομίζω ότι το κατάλαβα.
Θα ανταλλάξουμε τις χρυσές πέτρες με σοκολάτες;
Μη χειρότερα.
Ξέρω ότι η σοκολάτα είναι μέρος του σχεδίου.
Εντάξει. Τι συμβαίνει εδώ πέρα;
Απαιτώ απαντήσεις. Απαιτώ μια εξήγηση.
Δεν γίνεται να κρύβετε τον χρυσό στα ίδια μέρη και τώρα να το αλλάζετε.
Πού είναι η διασκέδαση;
Δεν είναι πιο διασκεδαστικό αν...
Λιγότερα λόγια, περισσότερο ψάξιμο.
Ψάξε σε εκείνον τον θάμνο.
Έχει παντού αγκάθια!
"Ο πυρετός του χρυσού κυρίευσε μυαλό και φαντασία.
Σύντομα, φίλοι και γείτονες στράφηκαν ο ένας κατά του άλλου.
Μια τραγική κατάσταση γεμάτη θυμό".
Δεν βρήκαμε τίποτα.
- Ούτε κι εμείς. - Δεν το πιστεύω ότι απέτυχε το σύστημα.
Αν σε παρηγορεί, εγώ πάντα πίστευα ότι θα αποτύγχανε.
Χαίρομαι που τελείωσε.
"Αν και κάποιοι ευημέρησαν,
ο πυρετός του χρυσού είχε να κάνει με απογοήτευση, τρέλα,
ανεκπλήρωτα όνειρα, σχέσεις που δοκιμάστηκαν κι αδειανά χέρια".
Δεν το πιστεύω!
Κέρδισε η Μάρσι.
Αλήθεια;
Μάλλον οι απαντήσεις βρίσκονται στα βιβλία.
Ίσως ισχύει, αλλά δεν είναι δίκαιο να τις κρατήσω.
Να μοιραστούμε όλοι το έπαθλο;
Και ποιο είναι το έπαθλο;
Νομίζω μια κορδέλα.
Μια κορδέλα;
- Δεν μοιράζεται. - Καλύτερα να πάρω τις πέτρες.
Το χειρότερο κυνήγι πασχαλινών αυγών.
ΒΑΣΙΣΜΕΝΟ ΣΤΟ ΚΟΜΙΚ ΤΟΥ ΣΟΥΛΤΣ
Υποτιτλισμός: Γκέλη Τόγια
ΕΥΧΑΡΙΣΤΟΥΜΕ, ΣΠΑΡΚΙ. ΓΙΑ ΠΑΝΤΑ ΣΤΗΝ ΚΑΡΔΙΑ ΜΑΣ.